 Esan Pipul tradishon an lokal stori dem laik igbabonẹlimhin and akhuẹ, na one wey of lernin an na entatenment e still bi. Di Esan Pipul get important tradishonal ruler for dia sosieti wey dey mek tins tu dey orda for dia sosieti wie biuti an beta bihavior dey dey togeda. As e bi sey Kristen don dey for die for veri long taim, plenti Esan Pipul still biliv in tradishon an dem dey wohship dia papa dem spirit an oda small small god dem. Plenti pipul for Esan still bi Kristen dem, meni of dem na Catholic an e neva teh wey som of dem stat tu go oda shorsh dem. Na difrent difrent lokal languej dem dey for Esan vilej wey bi sey na from Bini languej, di Esan an Bini pipul still get somtins dem bitwin dem wey mek dem dey somhaw close, na e mek dat seyin wey tok sey Esan ii gbi Ẹdo wey di meenin na Esan no dey do bad tin for Ẹdo wey e still meen Bini. E get oda transleshon dem wey tok sey Esan gbe Edo wey e meenin na Esan don win Bini. Di Esan pipul dem tradishon for rilijion mata resembu Edo pipul tradishon for rilijion mata well well, bikos of sey di Esan pipul komot from Bini empaya tu di southeast for di 15th senturi, E get meni small small god dem wey bi di Esan rilijion wey Bini pipul sef dey serv. 